Document ID: /roh_data/filtered/fineweb-2-filterrobots_roh.jsonl.gz/68047

Quella dumonda avain nus fatg a Filipe Barata, scienzià a la Scol'auta politecnica federala, che lavura cun intelligenza artifiziala. Per exempel fa el apps per telefonins che detecteschan la tuss tar persunas cun asma. L'app vesa lura cur che la tuss vegn mendra ed ins po intervegnir ad uras. Ma èn apps il futur? Apps che pon forsa schizunt far diagnosas? Ubain forsa roboters e maschinas?
E tge duvrassan noss medis da chasa propi per simplifitgar lur mintgadi pretensius? Nus avain dumandà trais medis da chasa, Peter Flury, il medi pensiunà da Tavau, Mario Venzin, il giuven medi da chasa a Vella, ed Iris Zürcher, dapi 21 onns media da chasa a Sent. Per tschertas innovaziuns tecnologicas e digitalas èn els fitg leds, tar autras restan els dentant sceptics.
Nus dain in cuc davos las culissas, explitgain e mettain en context, sajan quai fenomens novs, u istorgias pac enconuschentas.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.